**Az eddigi legjobb értékesítési eredmények Európában a nagy teljesítményű autók és az SUV-k kategóriájában; a Ford továbbra is Európa első számú haszongépjármű-márkája; Magyarország ismét a TOP 3-ban**

* A Ford 6,7 százalékkal 1.044.200 darabra növelte idei értékesítési eredményét 20 hagyományos európai piacán\*; a szeptemberi értékesítés 4,1 százalékkal 145.900 darabra növekedett – 2009 óta ez a legjobb első háromnegyed éves és szeptemberi értékesítési eredmény
* A Ford idei piaci részesedése csekély mértékben, 0,1 százalékponttal 8 százalékra csökkent 20 hagyományos európai piacán, és 0,2 százalékponttal 8,6 százalékra csökkent szeptemberben
* A vállalat 50 európai piacán\* az értékesítés volumene 5,3 százalékkal 1.173.500 darabra nőtt az év első kilenc hónapjában, és 2,5 százalékkal 160.100 darabra növekedett szeptemberben
* 50 európai piacán a Ford első kilenc havi részesedése 7,7 százalék maradt, a szeptemberre vetített érték pedig 0,2 százalékponttal 8,3 százalékra csökkent
* **Haszongépjárművek**: 2016-ban az első kilenc havi és a szeptemberi értékesítési eredmények alapján a Ford az európai piac első számú haszongépjármű-márkája; 18,6 százalékos növekedés az első háromnegyed évben; a legmagasabb szeptemberi és első háromnegyed évi Ford Ranger értékesítési eredmények a modell bemutatása óta
* **SUV**-k: az eddigi legjobb első háromnegyed évi és szeptemberi értékesítési eredmények a Ford Kuga modellnél; az EcoSport értékesítési eredménye több mint 60 százalékkal nőtt az első kilenc hónapban; az Edge nyári piaci megjelenése óta mintegy 7.800 európai vásárló rendelte meg a Ford nagyméretű SUV-modelljét
* **Nagy teljesítményű autók**: a Fiesta ST, a Focus ST, a Focus RS és a Mustang összesített értékesítési eredménye 80 százalékkal nőtt az első háromnegyed évben; bemutatása óta a Mustang megrendelései meghaladták a 21.100 darabot
* **Magyarországon** a Ford szeptemberi értékesítése több mint 51 százalékkal, 452 darabbal haladta meg a tavalyi szeptemberi értékesítési számokat és 1332 darabos értékesített gépkocsival és 13,47 százalékos piacrészesedésével ismét a magyarországi újautó értékesítési lista élén végzett. A Ford haszonjárművei minden eddiginél kelendőbbek voltak szeptemberben Magyarországon, az amerikai autógyártó 770 darab haszongépjárművel messze maga mögé utasította a magyar piac többi szereplőjét

**KÖLN, Németország, 2016. október 17.** – A Ford nagy teljesítményű autói és SUV-modelljei minden idők legmagasabb értékesítési eredményét produkálták 2016 első kilenc hónapjában.

A Ford összesített járműértékesítési eredménye 6,7 százalékkal 1.044.200 darabra nőtt az év első kilenc hónapjában a vállalat 20 hagyományos európai piacán. A Ford szeptemberi értékesítése ugyanebben a régióban 145.900 darabra nőtt, ami 4,1 százalékkal magasabb a tavalyi év azonos időszakában regisztrált eredménynél.

A Ford első háromnegyed évi piaci részesedése csekély mértékben, 0,1 százalékponttal 8 százalékra csökkent 20 hagyományos európai piacán, és 0,2 százalékponttal 8,6 százalékra csökkent szeptemberben.

A vállalat 50 európai piacán az értékesítés volumene 5,3 százalékkal 1.173.500 darabra nőtt az év első kilenc hónapjában, és 2,5 százalékkal 160.100 darabra növekedett szeptemberben. Ebben a régióban a Ford első kilenc havi piaci részesedése 7,7 százalék maradt, a szeptemberre vetített érték pedig 0,2 százalékponttal 8,3 százalékra csökkent.

**Magyarország** a szeptemberi 13,1 százalékos részesedését tekintve második, az idei összesített első háromnegyed éves teljesítményt figyelembe véve pedig harmadik az európai Ford piacok sorában.

“Az év első kilenc hónapjában ügyfeleink minden eddiginél több nagy teljesítményű autót és SUV-modellt vásároltak, és továbbra is a Ford az első számú haszongépjármű-márka Európában,” nyilatkozta Roelant de Waard, a Ford Európa marketingért, értékesítésért és szolgáltatásokért felelős alelnöke.

“Ráadásul az első háromnegyed évben a magasabb értéket képviselő kiskereskedelmi- és flottaszegmensben is nőtt az értékesítési eredményünk, és a szeptember hónappal kapcsolatban is ugyanilyen eredményről számolhatunk be; a növekedés mindkét időszakban közel 5 százalékponttal múlja felül az iparági átlagot.”

**Haszongépjárművek:**

2016 első kilenc hónapja, illetve a szeptemberi értékesítési eredmények alapján egyaránt a Ford az első számú haszongépjármű-márka a vállalat 20 hagyományos európai piacán. A Ford haszongépjárművek eladásai 18,6 százalékkal 247.081 darabra növekedtek az első háromnegyed évben. Szeptemberben 26,6 százalékkal több, azaz 39.425 Ford haszongépjármű talált gazdára. **Magyarországon** minden eddigi értékesítési rekordot megdöntve a Ford 770 darab haszonjármű értékesítésével a Ford 38 százalékos piacrészesedésével egyedülálló nem csak a magyar piacon, de Európában is.

A Ranger értékesítése az év első kilenc hónapjában és szeptemberben is a legmagasabb eredményt produkálta a modell bemutatása óta, és az autó továbbra is Európa legkelendőbb pickupja. Idén eddig 27.854 Ford Ranger kelt el, és a modell jelenleg 2,6 százalékos piaci részesedéssel bír saját szegmensében.

**SUV-k:**

A Ford 144.906 SUV-t adott el 2016 első háromnegyed évében, vagyis 41 százalékkal többet, mint a tavalyi év azonos időszakában. Az EcoSport kompakt SUV értékesítési eredménye több mint 60 százalékkal, vagyis több mint 44.600 darabra nőtt az év első kilenc hónapjában.

95.300 darabos értékesítésével (27 százalékos növekedés) a Kuga közepes méretű SUV minden idők legjobb első háromnegyed éves és szeptemberi eredményét produkálta. Az Edge nyári piaci megjelenése óta több mint 7.800 európai vásárló rendelte meg a Ford nagyméretű SUV-modelljét, és 1400 vevő már meg is kapta autóját.

**Nagy teljesítményű autók:**

A Fiesta ST, a Focus ST, a Focus ST dízel, a Focus RS és a Mustang összesített értékesítési eredménye az év első kilenc hónapjában 80 százalékkal 35.012 darabra nőtt. A Focus RS vásárlói rendelései mára elérték a 9.140-es darabszámot, a Mustangra pedig 21.100 megrendelés érkezett 2015-ös európai bemutatása óta.

**Gazdag felszereltségű modellek:**

Az év első kilenc hónapjában továbbra is erős volt a magasabb felszereltségi szintű Ford modellek értékesítése. A Ford személygépkocsi-értékesítésének közel 60 százalékát a Titanium és más, gazdagabb felszereltségű változatok (Mondeo Vignale, Fiesta ST, benzin- és dízelmotoros Focus ST, valamint Fiesta és Focus Red/Black Edition) változatok tették ki az első háromnegyed évben; ugyanez az eredmény mintegy 64 százalék volt szeptemberben. A Titanium kivitelek önmagukban is közel 40 százalékot képviseltek a Ford első háromnegyed évi eladásaiban, és 36,7 százalékot szeptemberben.

**# # #**

*\* A Ford Európa jelentése szerint a vállalat a 20 legfontosabb európai piacon folytat kereskedelmi tevékenységet Nemzeti Márkaimportőrökön keresztül. A vállalat 20 legfontosabb európai piaca Ausztria, Belgium, Nagy-Britannia, Csehország, Dánia, Finnország, Franciaország, Németország, Görögország, Magyarország, Írország, Olaszország, Hollandia, Norvégia, Lengyelország, Portugália, Spanyolország, Románia, Svédország és Svájc.*

*\*\* Az 50 piac (a fenti 20 piacon kívül) Törökország, Oroszország, Albánia, Andorra, Örményország, Azerbajdzsán, Belorusszia, Bosznia-Hercegovina, Bulgária, Horvátország, Ciprus, Észtország, Grúzia, Gibraltár, Kazahsztán, Kirgizisztán, Koszovó, Lettország, Litvánia, Macedónia, Málta, Moldova, Montenegró, Szerbia, Szlovákia, Szlovénia, Tádzsikisztán, Türkmenisztán, Ukrajna és Üzbegisztán.*

*\*\*\* A Német Szövetségi Gépjárműforgalmi Hivatal, a KBA által közzétett adatok szerint*

*# # #*

A **Ford Motor Company** globális autóipari és mobilitási vállalat, amelynek központja a Michigan állambeli Dearborn. Az összesen mintegy 203.000 alkalmazottat foglalkoztató, világszerte 67 gyártóüzemet működtető vállalat alaptevékenysége a Ford személyautók, haszongépjárművek, SUV-ok és elektromos hajtású autók, valamint a Lincoln luxusautók gyártása, értékesítése, finanszírozása és a velük kapcsolatos szolgáltatások biztosítása. Ugyanakkor a Ford lendületesen dolgozik az új lehetőségek kiaknázásán is a Ford Intelligens Mobilitás terv alapján, aminek célja, hogy piacvezetővé tegye a vállalatot a konnektivitás, a mobilitás, az önállóan működő autók, a vásárlói élmény és az adatfeldolgozás területén. A vállalat a Ford Motor Credit Company révén pénzügyi szolgáltatásokat is nyújt. Amennyiben több információra van szüksége a Ford termékeiről vagy a Ford Motor Credit Company szolgáltatásairól, kérjük, keresse fel a [www.corporate.ford.com](http://www.corporate.ford.com) vagy a [www.ford.hu](http://www.ford.hu) honlapot

A saját tulajdonú vállalatokban körülbelül 53.000 alkalmazottat, az összevont, illetve nem összevont közös vállalkozásokkal együtt pedig mintegy 68.000 embert foglalkoztató **Ford Európa** felel a Ford márkához tartozó autók gyártásáért, értékesítéséért és karbantartásáért Európa 50 piacán. A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 24 gyártóüzem (16 saját tulajdonú vagy összevont közös vállalat és 8 nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.

|  |  |  |  |  |
| --- | --- | --- | --- | --- |
| **Kapcsolat** |  |  |  | Györke Orsolya |
|  |  |  |  | **Ford Közép- és Kelet-Európai Értékesítő Kft.** |
|  |  |  |  | +36 26 802 633 |
|  |  |  |  | [ogyorke@ford.com](mailto:ogyorke@ford.com) |

|  |  |  |  |  |
| --- | --- | --- | --- | --- |
|  |  |  |  |  |









